Tšaika

Tšaika () on GAZin valmistama neuvostoliittolainen limusiini. Mallia GAZ-13 valmistettiin Gorkissa vuosina 1959–1981 ja GAZ-14 vuosina 1977–1988. Väitetään että auton ulkonäkö olisi kopioitu vuoden 1955 Packard Patricianista ja painonapein toimiva automaattivaihteisto Chryslerilta. Tšaika oli 6-litraisine V8-moottoreineen Neuvostoliitossa vain NKP:n ylemmän puoluejohdon ja sitä lähellä olevien ryhmien saatavilla. Näitä olivat esimerkiksi neuvostoarmeijan marsalkat ja kenraalit, Pravdan ja Izvestijan päätoimittajat, Venäjän ortodoksisen kirkon korkeimmat johtomiehet sekä Neuvostoliiton liittolaismaiden valtionpäämiehet.Mäkipirtti 2009, s. 168. Autosta on olemassa avomalli sekä harvinaiseksi jäänyt farmariversio. Käyttäjäkokemusten mukaan Tšaikan ongelmia olivat auton kokoon nähden heikkotehoiset jarrut, automaattivaihteiston särkymiselle altis valintanäppäimistö, huonot ovien ja ikkunoiden tiivisteet ja ala-arvoiset ovien lukot. Toisaalta auton moottori kävi kauniisti ja tasaisesti, ajo-ominaisuudet vastasivat saman kokoisia amerikkalaisia autoja ja kromatut koristeosat olivat korkealuokkaisia.Mäkipirtti 2009, s. 93. Suomeen tuotiin 1960-luvulta 1980-luvulle erikoistilauksesta muutamia Tšaika-autoja, ja maahantuojana toimi muitakin neuvostoliittolaisia autoja edustanut Oy Konela Ab. Niitä oli edustusautoina muun muassa Tampella Oy:llä, G. A. Serlachius Oy:llä ja Yhtyneillä Paperitehtailla. Vuorineuvos Juuso Walden hankki samalla kerralla kolme Tšaikaa edustusautoiksi Yhtyneiden Paperitehtaiden Valkeakosken, Jämsän ja Simpeleen tehtaille. Edustuskäytön jälkeen muutama Tšaika GAZ-13 oli käytössä takseina, jolloin niihin oli vaihdettu alkuperäisen moottorin tilalle dieselmoottori.Mäkipirtti 2009, s. 93–97. Vuonna 1985 Helsingissä järjestettiin ainoa missään länsimaassa koskaan tapahtunut Tšaikojen luovutustilaisuus. Neljästä samalla kerralla maahantuodusta Tšaika GAZ-14:stä yksi luovutettiin Nokian, toinen Wärtsilän ja kolmas Koneen edustusautoksi, ja neljäs jäi Konelan omaan käyttöön.Mäkipirtti 2009, s. 169.Leila Suutarinen (toim.): Vehoniemeläinen 5/1987, s. 38. Kangasala: Vehoniemen Automuseo, 1987. Suomalaisessa populaarikulttuurissa Tšaika esiintyy Mika ja Turkka Malin kappaleessa ”Taksien taksi”. Laulun aiheena on erään Forssan seudulla toimineen taksiautoilijan auto. Kappale ilmestyi veljesten albumilla Mää ja hiljanen Viljanen vuonna 1985.Mäkipirtti 2009, s. 94–95. == Mallit == Tiedosto:Tsaika GAZ-13 1969.JPG|GAZ-13 Tšaika Tiedosto:GAZ 13B Chaika (1968) 1X7A8082.jpg|GAZ-13B Tšaika Tiedosto:Раф-газ-13с чайка.JPG|GAZ-13S Tšaika Tiedosto:GAZ-14 Tschaika Potsdam 2013 (cropped).JPG|GAZ-14 Tšaika Tiedosto:Independence Day parade in Kiev, Ukraine in 2008.jpg|GAZ-14-05 Tšaika == Tiedot == TŠAIKA GAZ-13 GAZ-14 Henkilöluku 7 7 Moottorin iskutilavuus, cm³ 5520 5530 Sylinterin halkaisija / iskunpituus, mm 76 / 66 100 / 88 Suurin teho, hv / rpm 195 / 4200 235 / 4400 Suurin vääntömomentti, kpm 41,0 / 2200 46,1 / 2200 Puristussuhde 8,5:1 8,5:1 Vaihteisto 3-nopeuksinen automaatti 3-nopeuksinen automaatti Massa; netto (brutto), kg 2100 (2625) 2640 (3200) Huippunopeus, km/h 160 175 Polttoaineenkulutus, l/100 km 14 (40–50 km/h) 22 (80 km/h) Pituus / leveys / korkeus, mm 5600 / 2000 / 1620 6110 / 2020 / 1580 Akseliväli / raideväli, mm 3250 / 1540 3450 / 1580 Valmistusmäärä, kpl 3 179 1 120 ==Lähteet== * Markku Mäkipirtti: Autot Suomessa 2 – Neuvostoliittolaiset autot. Tampere: Apali Oy, 2009. ISBN 978-952-5026-85-6. * Heikki Laurell (toim.): Suomen henkilöautot 1986. Helsinki: Kustannus Oy Autotekniikka, 1986. ===Viitteet=== Luokka:GAZ hu:GAZ–13 Csajka pl:GAZ-13 Czajka